এছাড়া নতুন প্রবন্ধ দিয়েছেন সংস্কৃত কলেজের অধ্যাপক লোকনাথ চক্রবর্তী। দীর্ঘ লেখায় তিনি নাদতত্ত্বের গভীরতম ব্যাখ্যা উন্মোচন করলেন। দর্শন শাস্ত্রের প্রাক্তন অধ্যাপক বলরাম চক্রবর্তী লিখেছেন পশ্চিমবঙ্গ ও ভারতের বাইরে ছড়িয়ে পড়া নাথধর্ম নিয়ে এক ভ্রামকের ডায়েরি। আর গোরক্ষবিজয় কাব্য এবং ময়নামতী ও গোপীচন্দ্রের গানের সাহিত্য ও সামাজিক মূল্য বিচার করেছেন সুজনসারথি কর। এছাড়া নাথ-গোষ্ঠীর পত্রিকা শৈবভারতী-র সম্পাদক উপেন্দ্র কুমার দেবনাথ লিখেছেন আত্ম-পরিচয়ের গবেষণালিপি।